तीन दशक से भी ज्यादा का वक्त। सरकारी दफ्तरों के चक्कर। ये कागज नहीं तो ये रूल नहीं। धैर्य जवाब दे जाता है। इरफाना के साथ भी कुछ ऐसा ही हुआ। सन 1980 में पाकिस्तान से भारत की दुल्हन बनकर बरेली आईं इरफाना यहां की नागरिकता के लिए सरकारी दफ्तरों के चक्कर काट-काट कर थक चुकी थी लेकिन इरफाना ने हिम्मत नहीं हारी। आखिरकार, मंगलवार को एडीएम सिटी ने उसे भारत की नागरिकता का प्रमाण-पत्र सौंप दिया। अब वह यहां की हर सुविधा का लाभ ले सकेगी।